Document ID: 32006R1043

KOMISJONI MÄÄRUS (EÜ) nr 1043/2006,
7. juuli 2006,
millega määratakse kindlaks oliiviõli tegelik toodang ning tootmistoetuse määr ühiku kohta 2004/2005. turustusaastal
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, (1) eriti selle artiklit 5,
võttes arvesse nõukogu 17. juuli 1984. aasta määrust (EMÜ) nr 2261/84, millega sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad, (2) eriti selle artikli 17a lõiget 2,
ning arvestades järgmist:
(1)
Vastavalt määruse nr 136/66/EMÜ artiklile 5 tuleb tootmistoetust ühiku kohta kohandada kõikides liikmesriikides, kus tegelik toodang ületab kõnealuse artikli lõikes 3 osutatud garanteeritud riikliku koguse. Selleks et hinnata nimetatud ületamise ulatust, tuleb Kreeka, Hispaania, Prantsusmaa, Itaalia ja Portugali puhul arvesse võtta oliiviõli ekvivalendina väljendatud lauaoliivide hinnangulist toodangut, rakendades asjakohaseid koefitsiente, millele on Kreeka puhul osutatud komisjoni otsuses 2001/649/EÜ, (3) Hispaania puhul komisjoni otsuses 2001/650/EÜ, (4) Prantsusmaa puhul komisjoni otsuses 2001/648/EÜ, (5) Itaalia puhul komisjoni otsuses 2001/658/EÜ (6) ning Portugali puhul komisjoni otsuses 2001/670/EÜ. (7)
(2)
Määruse (EMÜ) nr 2261/84 artikli 17a lõikega 1 on ette nähtud, et oliiviõli võimaliku ettemakstava tootmistoetuse määra kehtestamiseks ühiku kohta tuleb kindlaks määrata turustusaasta hinnanguline toodang. Kehtestatud määr tuleb kindlaks määrata sellisel tasemel, et oleks välistatud põhjendamatute maksete tegemine oliivikasvatajatele. Seda kohaldatakse ka oliiviõli ekvivalendina väljendatud lauaoliivide suhtes. Hinnanguline toodang ning võimaliku ettemakstava tootmistoetuse määr ühiku kohta 2004/2005. turustusaastal on kindlaks määratud komisjoni määrusega (EÜ) nr 1709/2005. (8)
(3)
Selleks et määrata kindlaks toetuse saamise tingimustele vastav tegelik toodang, peavad asjaomased liikmesriigid vastavalt komisjoni määruse (EÜ) nr 2366/98 (9) artikli 14 lõikele 4 teatama komisjonile hiljemalt enne iga turustusaasta 15. maid asjaomases liikmesriigis toetuse saamiseks heakskiidetud kogused. Vastavalt edastatud andmetele on 2004/2005. turustusaastal toetuse saamiseks heakskiidetud kogus Kreekas 484 598 tonni, Hispaanias 1 107 906 tonni, Prantsusmaal 3 107 tonni, Itaalias 951 528 tonni, Portugalis 45 296 tonni ja Sloveenias 26 tonni.
(4)
Et kõnealuste koguste jaoks toetus liikmesriikidele heaks kiita, peavad määruste (EMÜ) nr 2261/84 ja (EÜ) nr 2366/98 kohased kontrollid olema teostatud. Tegeliku toodangu kindlaksmääramine liikmesriikide esitatud andmete järgi toetuse saamiseks heakskiidetud koguste jaoks ei mõjuta siiski raamatupidamisarvestuse kontrollimise ja heakskiitmise põhjal andmete kontrollimisest tulenevaid võimalikke järeldusi.
(5)
Võttes arvesse tegelikku toodangut, tuleks kindlaks määrata ka määruse nr 136/66/EMÜ artikli 5 lõikega 1 ette nähtud tootmistoetuse määr ühiku kohta, mida makstakse tegeliku toodangu abikõlblike koguste jaoks.
(6)
Sloveenia puhul tuleneb käesoleva määrusega kindlaks määratud tootmistoetuse määr ühiku kohta nõukogu määruse (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) (10) artiklis 143a osutatud protsendimäära kohaldamisest 2005. aastal.
(7)
Käesoleva määrusega ettenähtud meetmed on kooskõlas oliiviõli- ja lauaoliivide korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse nr 136/66/EMÜ artiklis 5 osutatud oliiviõli toetuse saamise tingimustele vastav tegelik toodang 2004/2005. turustusaastal on järgmine:
-
Kreekas 484 598 tonni,
-
Hispaanias 1 107 906 tonni,
-
Prantsusmaal 3 107 tonni,
-
Itaalias 951 528 tonni,
-
Portugalis 45 296 tonni,
-
Sloveenias 26 tonni.
2. Määruse nr 136/66/EMÜ artiklis 5 osutatud tootmistoetuse määr ühiku kohta, mida makstakse tegeliku toodangu abikõlblike koguste jaoks 2004/2005. turustusaastal, on järgmine:
-
Kreekas 130,27 eurot 100 kg kohta,
-
Hispaanias 90,53 eurot 100 kg kohta,
-
Prantsusmaal 132,25 eurot 100 kg kohta,
-
Itaalias 73,93 eurot 100 kg kohta,
-
Portugalis 132,25 eurot 100 kg kohta,
-
Sloveenias 39,68 eurot 100 kg kohta.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. juuli 2006

Labels: 17
19
3
6
18